Diari Oficial de la Generalitat Valenciana


Sumari del DOGV 4591, del 19-09-2003 (2003/9960)

RESOLUCIÓ de 4 de setembre de 2003, del conseller de Justícia i Administracions Públiques, per la qual s'aprova la modificació de l'escut de l'Ajuntament d'Almoines (València).
--------------------------------------------------------------------------------------------------------------------------------------------------------------------------------

### Dades del document

Número de DOGV
:   4591

Data del DOGV
:   19-09-2003

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2003/9960


Data del document
:   04-09-2003

Organisme emissor
:   Conselleria de Justícia i Administracions Públiques

Tipus de document
:   Resolució

Descriptors 

:   * Almoines
    * municipi
    * heràldica
    * administració local
    * bandera

RESOLUCIÓ de 4 de setembre de 2003, del conseller de Justícia i Administracions Públiques, per la qual s'aprova la modificació de l'escut de l'Ajuntament d'Almoines (València). [2003/F9960]
  
L'Ajuntament d'Almoines ha estimat convenient modificar el seu escut municipal, aprovat pel Reial Decret 3.116/1980, de 7 de novembre. Per això, d'acord amb les facultats que li confereixen les disposicions legals en vigor, va elevar per a la seua aprovació la corresponent proposta, prèvia memòria i estudi heràldic.
  
El procediment es va tramitar d'acord amb les normes establides en el Decret 116/1994, de 21 de juny, del Govern Valencià, pel qual es regulen els símbols, tractaments i honors de les entitats locals de la Comunitat Valenciana.
  
El Consell Tècnic d'Heràldica va emetre dictamen favorable.
  
Per aquests motius, i fent ús de les facultats que em confereix la legislació abans citada, resolc:
  
Aprovar la modificació de l'escut de l'Ajuntament d'Almoines, que quedarà organitzat de la següent manera:
  
«Escut quadrilong de punta redona. Mig partit i truncat.
  
El primer quarter, partit: primer, d'or quatre pals de gules; segon, de gules les cadenes de Navarra d'or.
  
Al segon quarter, en camp d'or, bou passant de gules.
  
Al tercer quarter, representació eqüestre de Sant Jaume: en camp d'argent sobre terrassa de sinople, Sant Jaume a cavall del natural, amb una bandera blanca carregada de creu plana de gules.
  
Per timbre, una corona reial oberta.»
  
Contra esta resolució, que posa fi a la via administrativa, els interessats podran interposar potestativament un recurs de reposició davant el mateix òrgan que ha dictat l'acte, en el termini d'un mes comptador des de l'endemà de la seua notificació o publicació, si és el cas, en el Diari Oficial de la Generalitat Valenciana, o bé un recurs contenciós administratiu davant la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos comptadors des de l'endemà de la seua notificació o publicació, si és el cas, en el Diari Oficial de la Generalitat Valenciana. Tot això d'acord amb el que disposen els articles 116 i 117 de la Llei del Règim Jurídic de les Administracions Públiques i del Procediment Administratiu Comú i els articles 10, 14 i 46 de la Llei 29/1998, de 13 de juliol, Reguladora de la Jurisdicció Contenciosa Administrativa, sense perjudici que els interessats utilitzen qualsevol altra via que consideren oportuna.